Diari Oficial de la Generalitat Valenciana


Sumari del DOGV 9796, del 26-02-2024 (2024/1588)

Resolució de 19 de febrer de 2024, de la directora general de Formació Professional, per la qual se sotmet al tràmit d'informació pública el projecte d'orde de la Conselleria d'Educació, Universitats i Ocupació per la qual es regulen les proves d'accés a cicles formatius de grau mitjà i grau superior de Formació Professional a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9796

Data del DOGV
:   26-02-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/1588


Data del document
:   19-02-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

Resolució de 19 de febrer de 2024, de la directora general de Formació Professional, per la qual se sotmet al tràmit d'informació pública el projecte d'orde de la Conselleria d'Educació, Universitats i Ocupació per la qual es regulen les proves d'accés a cicles formatius de grau mitjà i grau superior de Formació Professional a la Comunitat Valenciana. [2024/1588]  
El projecte d'orde que se sotmet a informació pública, té per objecte regular les proves d'accés a cicles formatius de grau mitjà i grau superior de Formació Professional a la Comunitat Valenciana.  
L'article 133 de la Llei 39/2015, d'1 d'octubre, del procediment administratiu comú de les administracions públiques, establix els tràmits de participació ciutadana necessaris en la tramitació de projectes normatius.  
D'acord amb això i amb el que s'establix en l'article 43.1.c) de la Llei 5/1983, de 30 de desembre, del Consell, i en virtut de les atribucions que em conferix el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV 9661, 14.08.2023), resolc:  
  
Sotmetre al tràmit d'informació pública el projecte d'orde de la Conselleria d'Educació, Universitats i Ocupació per la qual es regulen les proves d'accés a cicles formatius de grau mitjà i grau superior de Formació Professional a la Comunitat Valenciana.  
El termini per a la presentació d'observacions serà de trenta dies, comptats a partir de l'endemà de la publicació d'este anunci en el Diari Oficial de la Generalitat Valenciana, de conformitat amb el que establixen la Llei 5/1983, de 30 de desembre, del Consell; l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius, i la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana.  
Els projectes es podran consultar i realitzar les al·legacions, suggeriments o observacions efectuats per les persones o entitats que es consideren interessades, en l'enllaç següent: https://gvaparticipa.gva.es/legislation/processes  
  
València, 19 de febrer de 2024.- La directora general de Formació Professional: Marta Armendia Santos.